[{"text_idx": "#000001", "text": "Estis iam princo, kaj li deziris edzig\u0302i kun princino; sed s\u0302i devus esti vera princino.\nPor trovi tian princinon li faris multajn kaj longajn vojag\u0302ojn en la tuta mondo; sed c\u0302ie, kien li venis, li renkontis jen unu jen alian malfacilaj\u0302on.\nEkzistis certe sufic\u0302e da princinoj, sed c\u0302u ili estas veraj princinoj, li ne povis tuj ekscii; c\u0302e c\u0302iu el ili li trovis ion malveran.\nFine li revenis domen, kaj li tiam estis tre c\u0302agrena, kion oni povos bone kompreni, c\u0302ar lia plej sincera deziro estis ja edzig\u0302i kun vera princino."}, {"text_idx": "#000003", "text": "Ekster la pordego staris princino.\nSed, ho c\u0302ielo, kian aspekton s\u0302i havis!\nDe s\u0302iaj haroj kaj de la vestaj\u0302o gutegis la akvo; g\u0302i tute trafluis s\u0302iajn s\u0302uojn kaj elgutadis el la kalkanumo, kaj dum s\u0302i staris c\u0302i-tie en la pluvego s\u0302i diris, ke s\u0302i estas vera princino."}, {"text_idx": "#000004", "text": "Nu, c\u0302i-tion ni facile ekscios!\npensis la maljuna reg\u0302ino; s\u0302i nenion diris sed iris en la dormoc\u0302ambron, kaj forpreninte la tutan litaj\u0302on s\u0302i metis pizon sur la fundon de la lito.\nS\u0302i prenis nun dudek matracojn, metis ilin sur la pizon, kaj sur la matracojn s\u0302i plie metis dudek kusenegojn, faritajn el la plej mola lanugo, kiu ekzistas."}, {"text_idx": "#000005", "text": "En c\u0302i-tiu lito la princino devis dormi nokte.\nJe l' mateno oni s\u0302in demandis, kiel s\u0302i dormis."}, {"text_idx": "#000006", "text": "la princino respondis, \"mi preskau\u0306 ne ripozig\u0302is la tutan nokton, kaj mi ne komprenas, kio trovig\u0302is en la lito.\""}, {"text_idx": "#000007", "text": "\"Mi kus\u0302is sur ia malmolaj\u0302o, kaj mia tuta korpo farig\u0302is bruna kaj blua.\nEstas tre malagrabla kaj stranga okazo!\""}, {"text_idx": "#000008", "text": "Nun oni povis kun certeco scii, ke s\u0302i estas vera princino, c\u0302ar la pizon s\u0302i estis eksentinta ec\u0302 malgrau\u0306 la dudek matracoj kaj la dudek kusenegoj kun la plej mola lanugo kiu ekzistas.\nNeniu ol vera princino povus posedi tian mirindan sentemecon!"}, {"text_idx": "#000009", "text": "Post c\u0302i-tio la princo edzig\u0302is kun s\u0302i, c\u0302ar li ja sciis, ke lia edzino estas vera princino, kaj la pizon oni enmetis en la muzeon de la reg\u0302o.\nTie g\u0302i trovig\u0302as ankorau\u0306 nun se neniu g\u0302in fors\u0302telis."}, {"text_idx": "#000013", "text": "The princess on a pea"}, {"text_idx": "#000014", "text": "Estis iam princo, kaj li deziris edzig\u0302i kun princino; sed s\u0302i devus esti vera princino.\nThere was once a prince, and he wished to marry a princess; but she should be a real princess.\nPor trovi tian princinon li faris multajn kaj longajn vojag\u0302ojn en la tuta mondo; sed c\u0302ie, kien li venis, li renkontis jen unu jen alian malfacilaj\u0302on.\nTo find such a princess he made many and long journeys all over the world; but everywhere he came he encountered one and the other difficulty.\nEkzistis certe sufic\u0302e da princinoj, sed c\u0302u ili estas veraj princinoj, li ne povis tuj ekscii; c\u0302e c\u0302iu el ili li trovis ion malveran.\nThere were certainly enough princesses, but whether they were true princesses he could not find out at once; at each of them he found something false.\nFine li revenis domen, kaj li tiam estis tre c\u0302agrena, kion oni povos bone kompreni, c\u0302ar lia plej sincera deziro estis ja edzig\u0302i kun vera princino."}]